ระเบียบคณะกรรมการกำกับกิจการพลังงาน ว่าด้วยการสวัสดิการพนักงานและลูกจ้างของสำนักงานคณะกรรมการกำกับกิจการพลังงาน พ.ศ. 2553

ระเบียบคณะกรรมการกำกับกิจการพลังงาน

ระเบียบคณะกรรมการกำกับกิจการพลังงาน
ว่าด้วยการสวัสดิการพนักงานและลูกจ้างของสำนักงานคณะกรรมการกำกับกิจการพลังงาน
พ.ศ. ๒๕๕๓[๑]

โดยที่เป็นการสมควรจัดให้มีสวัสดิการแก่พนักงานและลูกจ้างของสำนักงานคณะกรรมการกำกับกิจการพลังงาน
และเพื่อให้การบริหารสวัสดิการเป็นไปด้วยความเรียบร้อย มีประสิทธิภาพ
อาศัยอำนาจตามความในมาตรา ๓๓ (๘) แห่งพระราชบัญญัติการประกอบกิจการพลังงาน พ.ศ.
๒๕๕๐ คณะกรรมการกำกับกิจการพลังงานจึงออกระเบียบไว้ ดังต่อไปนี้

ข้อ
๑  ระเบียบนี้เรียกว่า ระเบียบคณะกรรมการกำกับกิจการพลังงาน
ว่าด้วยการสวัสดิการพนักงานและลูกจ้างของสำนักงานคณะกรรมการกำกับกิจการพลังงาน
พ.ศ. ๒๕๕๓

ข้อ
๒  ระเบียบนี้ให้ใช้บังคับตั้งแต่วันถัดจากวันประกาศเป็นต้นไป

ข้อ
๓  ในระเบียบนี้
คณะกรรมการ หมายความว่า
คณะกรรมการกำกับกิจการพลังงาน
สำนักงาน หมายความว่า สำนักงานคณะกรรมการกำกับกิจการพลังงาน
เลขาธิการ หมายความว่า
เลขาธิการสำนักงานคณะกรรมการกำกับกิจการพลังงาน
คณะกรรมการสวัสดิการ หมายความว่า
คณะกรรมการสวัสดิการพนักงานและลูกจ้างของสำนักงานคณะกรรมการกำกับกิจการพลังงาน
พนักงาน หมายความว่า
พนักงานของสำนักงานคณะกรรมการกำกับกิจการพลังงานตามระเบียบคณะกรรมการกำกับกิจการพลังงานว่าด้วยการบริหารงานบุคคล
ลูกจ้าง หมายความว่า
ลูกจ้างของสำนักงานคณะกรรมการกำกับกิจการพลังงานตามระเบียบคณะกรรมการกำกับกิจการพลังงานว่าด้วยการบริหารงานบุคคล
ปี หมายความว่า ปีงบประมาณของสำนักงาน

ข้อ
๔  ในวาระแรกให้สำนักงานจัดสรรเงินงบประมาณประจำปี
จำนวน ๑๐ ล้านบาท สำหรับการสวัสดิการพนักงานและลูกจ้าง
และรอบปีงบประมาณถัดไปให้จัดสรรเงินจากเงินงบประมาณประจำปีของสำนักงาน
เพิ่มปีละไม่เกินร้อยละ ๒ ของประมาณการรายได้ แต่เมื่อรวมกันแล้วต้องไม่เกิน ๒๐
ล้านบาท
เงินงบประมาณประจำปีที่จัดสรรไว้ข้างต้นให้ถือเป็นภาระต่าง
ๆ ที่เหมาะสมของสำนักงานก่อนส่งเงินคืนคลังเป็นรายได้แผ่นดิน

ข้อ
๕  ให้เลขาธิการแต่งตั้งคณะกรรมการสวัสดิการ
ประกอบด้วย
(๑)
รองเลขาธิการที่เลขาธิการมอบหมาย เป็นประธานกรรมการ
(๒)
ตัวแทนพนักงาน จำนวน ๖ คน เป็นกรรมการ
(๓)
ผู้อำนวยการส่วนบริหารงานบุคคล เป็นกรรมการและเลขานุการ
(๔)
พนักงานส่วนบริหารงานบุคคล เป็นกรรมการและผู้ช่วยเลขานุการ

ข้อ
๖  คณะกรรมการสวัสดิการมีอำนาจหน้าที่
ดังต่อไปนี้
(๑)
เสนอแนะแนวทางการจัดให้มีหรือปรับปรุงสวัสดิการพนักงาน
(๒)
ดำเนินการจัดทำหลักเกณฑ์ และเงื่อนไขการเบิกจ่ายเงินสวัสดิการ
(๓)
ประสาน หรือมอบหมาย การจัดกิจกรรมสัมพันธ์และสันทนาการของสำนักงาน
(๔)
เชิญบุคคลมาให้ความเห็น
รวมทั้งจัดให้มีการรับฟังความคิดเห็นเกี่ยวกับระเบียบและวิธีการที่เหมาะสมในการจัดสวัสดิการ
(๕)
อื่น ๆ ตามที่ได้รับมอบหมายจากเลขาธิการ
การจัดหรือปรับปรุงสวัสดิการ
รวมทั้งการเบิกจ่ายที่คณะกรรมการสวัสดิการกำหนด ให้เสนอขอความเห็นชอบต่อเลขาธิการ

ข้อ
๗  วัตถุประสงค์ของการใช้จ่ายเงินสวัสดิการ
(๑)
เพื่อให้เป็นสวัสดิการและสงเคราะห์พนักงาน ลูกจ้าง คู่สมรส บุตร
หรือบิดามารดาของพนักงานและลูกจ้าง
(๒)
เพื่อการสันทนาการของพนักงานและลูกจ้าง
(๓)
เพื่อสนับสนุนการจัดกิจกรรมสัมพันธ์ของพนักงานและลูกจ้าง
(๔)
เพื่อการอื่นตามที่คณะกรรมการสวัสดิการกำหนด โดยความเห็นชอบของเลขาธิการ

ข้อ
๘  ให้สำนักงานจัดสวัสดิการช่วยเหลือพนักงานและลูกจ้าง
ดังต่อไปนี้
(๑)
ค่ารักษาพยาบาลกรณีผู้ป่วยนอก
(๒)
เงินช่วยเหลือค่ารักษาพยาบาลบิดามารดา
(๓)
เงินช่วยเหลือค่าทำศพ
(๔)
เงินช่วยเหลือค่าที่พัก
(๕)
เงินช่วยเหลือการศึกษาของบุตร
(๖)
เงินช่วยเหลือผู้ประสบภัย
(๗)
เครื่องแบบพนักงาน
(๘)
ยาสามัญประจำสำนักงาน
(๙)
สันทนาการ
(๑๐)
กิจกรรมสัมพันธ์
(๑๑)
อื่น ๆ ตามที่คณะกรรมการสวัสดิการกำหนด โดยความเห็นชอบของเลขาธิการ
สำหรับหลักเกณฑ์
เงื่อนไขและวิธีการเบิกจ่ายตามระเบียบนี้
ให้จัดทำเป็นประกาศตามที่คณะกรรมการสวัสดิการกำหนด โดยความเห็นชอบของเลขาธิการ

ข้อ
๙  การดำเนินงานเกี่ยวกับสวัสดิการพนักงานและลูกจ้างตามระเบียบนี้
ให้ถือว่าการดำเนินงานดังกล่าวได้รับอนุมัติการจัดหาตามระเบียบคณะกรรมการกำกับกิจการพลังงาน
ว่าด้วยการพัสดุ โดยอนุโลม

ข้อ
๑๐  พนักงานหรือลูกจ้างคนใดกระทำการหรือพยายามกระทำการใดโดยทุจริต
เพื่อจะให้ได้มาซึ่งเงินสวัสดิการหรือเงินช่วยเหลือตามระเบียบนี้
ให้ถือว่าผู้นั้นกระทำผิดวินัยอย่างร้ายแรงตามระเบียบคณะกรรมการกำกับกิจการพลังงาน
ว่าด้วยการบริหารงานบุคคล

ข้อ
๑๑  ให้เลขาธิการเป็นผู้รักษาการตามระเบียบนี้
และวินิจฉัยชี้ขาดปัญหาการปฏิบัติตามระเบียบนี้

ประกาศ ณ วันที่ ๒๙
กันยายน พ.ศ. ๒๕๕๓
ดิเรก  ลาวัณย์ศิริ
ประธานกรรมการกำกับกิจการพลังงาน

ปริยานุช/ผู้จัดทำ
๑๗ มกราคม ๒๕๕๔

ณัฐวดี/ตรวจ
๑๗ มกราคม ๒๕๕๔

[๑] ราชกิจจานุเบกษา
เล่ม ๑๒๗/ตอนพิเศษ ๑๕๐ ง/หน้า ๑/๒๘ ธันวาคม ๒๕๕๓